钦定古今图书集成/理学汇编/学行典/第057卷 > 册府元龟 > 《义》
## 钦定古今图书集成/理学汇编/学行典/第057卷 > 册府元龟 > 《义》

程子曰：“贤者惟知义而已，命在其中，中人以下乃以
命处义。”　张子厚再召如京师，过程子曰：“往终无补
也。不如退而闲居，讲明道义，以资后学，犹之可也。”程
子曰：“何必然！义当往则往，义当来则来耳。　多权者
害诚，好功者害义，取名者贼心。”　或问：理义何以异？
程子曰：“在物为理，处物为义，　道无体而义有方。”